**Natječaj za“ *freemover“* mobilnosti**

**u programu CEEPUS**

**u ljetnom semestru ak.god. 2017./18.**

Otvoren je natječaj za „freemover“[[1]](#footnote-1) mobilnosti u CEEPUS-u, za mobilnosti **u ljetnom semestru tekuće akademske godine**, **sa krajnjim rokom za prijavu do 30. studenog 2017**[[2]](#footnote-2).

Na natječaj se mogu prijaviti **studenti i doktorandi** svih javnih visokih učilišta u Republici Hrvatskoj, na sva strana visoka učilišta u nekoj od zemalja koje sudjeluju u CEEPUS-u.

**Studenti podnose prijavu u sljedećim kategorijama:**

1. **Student** - za semestralne mobilnosti, razdoblje mobilnosti najmanje tri mjeseca
2. **Short Term Student** – mobilnosti u svrhu pisanja završnog rada ili istraživanja – za razdoblje mobilnosti od 1 do 3 mjeseca

Prilikom ispunjavanja online prijave, studenti trebaju učitati dodatnu dokumentaciju u sustav CEEPUS-a (prihvatno pismo strane ustanove te 2 pisma preporuke matične ustanove).

**Obrasci** za svu dodatnu dokumentaciju dostupni su na stranici CEEPUS-a. Natječaj je objavljen na mrežnim stranicama AMPEU, a prijave se podnose putem platforme CEEPUS-a, [www.ceepus.info](http://www.ceepus.info).

U slučaju dobivanja stipendije, Nacionalni ured za CEEPUS u Hrvatskoj vrši djelomični ili potpuni povrat putnih troškova nakon ostvarene mobilnosti prema proceduri objavljenoj na <http://mobilnost.hr/hr/sadrzaj/programi/obrazovanje-i-osposobljavanje/visoko-obrazovanje/ceepus>/ (uz napomenu kako će trenutno važeća procedura za povrat putnih troškova biti izmijenjena u narednom razdoblju, no i dalje ćemo vraćati putne troškove odlaznim stipendistima.)

Za sva dodatna pitanja ili savjetovanje u svezi prijave na natječaj zainteresirani kandidati se mogu obratiti na: **ceepus@mobilnost.hr**.

1. na natječaju za „freemover“ mobilnosti moguće je podnijeti prijavu i ostvariti mobilnost na ustanovu s kojom matična ustanova (FFZG) nije u CEEPUS mreži, niti ima prethodno potpisani ugovor o međuinstitucionalnoj suradnji. [↑](#footnote-ref-1)
2. moguće je podnijeti prijave i nakon navedenog roka, no veća je vjerojatnost da će prijava biti potvrđena ako stigne do kraja studenog ili barem na samom početku prosinca [↑](#footnote-ref-2)